Johannes Matvei-Kaarep

Johannes Kaarep (kuni 1935. aastani Johannes Matvei; 12. juuli 1886 – 11. septembril 1948) oli eesti kirjaprohvet.

1920. aastal tuli ta usulisele veendumusele ja veetis kolm nädalat Seevaldi vaimuhaiglasKristus presidendi kandidaat. Rahvaleht, 11. august 1932, nr. 94, lk. 5.. 1921. aastal töötas Kaarep Toitlusministeeriumis Karja ja Kalanduse Osakonnas asjaajajana.  

1922. aastal kutsuti ta Pärnu Maavalitsuse liikmeksJohannes Matvei-Kaarep. Rakvere Nelipüha Kogudus, 2006, lk. 6. Samal ajal sai ta enda sõnul Jumalalt käsu kirjutada ja kirjastada raamat "Jumal räägib", mis ilmus 1000 eksemplaris, millest üle 800 saadeti tasuta eesti rahva juhtidele ja ajakirjanikeleJohannes Matvei-Kaarep. Rakvere Nelipüha Kogudus, 2006, lk. 6–7. 1928. aastal sai Kaarep samasuguse käsu kirjutada teine raamat "Mispärast tahate teie surra?"Johannes Matvei-Kaarep. Rakvere Nelipüha Kogudus, 2006, lk. 8. Raamatus esitatakse arvukalt paralleele Eesti ajaloo ja Vana Testamendi sündmuste vahel. 

1932. aastal ilmus tal raamat "Eluummikust väljapääsutee". Raamatus hüüti rahvast meeleparandusele ja kutsuti vastu võtma Jumala armu Jeesuses KristusesJohannes Matvei-Kaarep. Rakvere Nelipüha Kogudus, 2006, lk. 10–11.

Johannes Matvei ennustas, et 1933. aastal voolab kõikjal veri, sest Kristuse tulemine olevat ligi, Eesti jääb siiski sõjamöllust puutumataMida meile ennustatakse? Rahvaleht, 4. jaanuar 1934, nr. 1, lk. 4.; Jumal olevat selle palvetamise mõjul edasi lükanudJumal pikendas armuaega. Rahvaleht, 11. jaanuar 1934, nr. 4, lk. 6..

Kirjas 27. novembril 1939 riikide juhtidele ja rahvastele ütles Johannes Kaarep muu hulgas: "See on Eesti rahvale ülesnäidatud suur au sellega, et Jumal määras suure N. Vene riigi ja 182 miljonilise rahva Eesti riigi piiride füüsiliseks kaitsjaks. – ühe väärsuse, vastastikuse usalduse ja lugupidamise alusel. Sellest tingituna Eesti rahvas peab olema Jumalale tänulik ja tervitama Eestisse saabunud N. Vene sõjaväe juhte ja sõdureid; kui Jumalast saadetud Eesti riigi kaitsjaid ja kui võrdseid kaasvõitlejaid üldise rahu eest. Selle käsusõna sain Jumalalt Teile kirjutamiseks Eestis, Harku vallas Kuldala talus 4. novembril 1939. aastal."Johannes Matvei-Kaarep. Jumal on rääkinud. Prohvetlikud kirjad. 2017. Lk. 53–54, 57.

Ta nõudis Litzmannilt ja Mäelt Eesti lipu pühitsemist, mille siis tema kui Kuningate Kuninga esindaja isiklikult uue Eesti Vabariigi valitsuse esindajale pidi üle andmaJohannes Matvei-Kaarep. Rakvere Nelipüha Kogudus, 2006, lk. 13.

Johannes Kaarepil oli asunikutalu Haabersti asunduses, mille talle olevat kinkinud Jumal. Johannes Kaarep on maetud Rahumäe kalmistuleJohannes Matvei-Kaarep. Rakvere Nelipüha Kogudus, 2006, lk. 15

 Viited 

 Kirjandus 
Johannes Matvei-Kaarep. Rakvere Nelipüha Kogudus, 2006.
Kristus presidendi kandidaat. Rahvaleht, 11. august 1932, nr. 94, lk. 5. 
"Armuaeg on otsas." Rahvaleht, 3. september 1932, nr. 104, lk. 5. 

Kategooria:Eesti inimesed
Kategooria:Rahumäe kalmistule maetud
Kategooria:Sündinud 1886
Kategooria:Surnud 1948